laion/Wikipedia-Exotic huggingface dataset:
דזיארז'ינסק (מחוז משנה)

מחוז משנה דזיארז'ינסק (בבלארוסית: Дзяржынскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר דזיארז'ינסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה דזיארז'ינסק 33,383 בני אדם. ההרכב האתני של האוכלוסייה במחוז היה: 85.56% בלארוסים, 8.24% רוסים, 2.84% פולנים, ו-1.36% אוקראינים. שפות הדיבור הנפוצות: בלארוסית (66.93%) ורוסית (30.17%). מדיה וקבצים בנושא דזיארז'ינסק בוויקישיתוף אתר האינטרנט הרשמי של דזיארז'ינסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קופיל (מחוז משנה)

מחוז משנה קופיל (בבלארוסית: Капыльскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קופיל. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קופיל 32,818 בני אדם. ההרכב האתני של האוכלוסייה במחוז היה: 95.48% בלארוסים, 3.17% רוסים ו-1.35% אחרים. שפות הדיבור הנפוצות: בלארוסית (92.74%) ורוסית (6.23%). מדיה וקבצים בנושא קופיל בוויקישיתוף אתר האינטרנט הרשמי של קופיל (בבלארוסית) מחוז קפוליה (בלארוס), דף שער בספרייה הלאומית ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
נלסון גליק

הרב נלסון גְלִיק (Nelson Glueck‏; 4 ביוני 1900, סינסינטי, אוהיו – 12 בפברואר 1971, שם) היה ארכאולוג יהודי-אמריקאי, רב רפורמי ומחנך. תלמידו של הארכאולוג ויליאם אולברייט. מראשוני הארכאולוגים של ארץ ישראל. נולד בסינסינטי. בוגר אוניברסיטת סינסינטי ב-1920. קיבל תואר דוקטור מאוניברסיטת יינה שבגרמניה ב-1926. בין 1,000 האתרים שסקר במזרח התיכון ניתן למנות את מכרות הנחושת של בקעת תמנע, אותן ייחס למלך שלמה. תקופה ארוכה לאחר מכן סברו רוב המומחים כי אין לטענה זו תוקף, אולם בשנים האחרונות היא אוששה באופן חלקי. שיא פעילות האתר תוארכה למאה העשירית לפני הספירה, תקופתו של שלמה, אך מיוחסת כיום לפעילות מקומית ולא לפעולת מלכי בית דוד. בין מכריו היו: דוד בן-גוריון, אבא אבן, גולדה מאיר והנרייטה סאלד. בין השנים 1945-1941, שימש כסוכן במזרח התיכון של שירות המודיעין האמריקני, ה-OSS, תוך שהוא מנצל את היותו ארכאולוג. ב-1947 נתמנה לנשיא ההיברו יוניון קולג' בסינסינטי. מ-1950 שימש כנשיא האיחוד של ההיברו יוניון קולג' והמכון היהודי לדתות. כתב מספר ספרים על ארכאולוגיה, וכן עבודת דוקטורט חשובה על המושג "חסד" במקרא, שיצאה כספר. בשנת 1963 הקים גליק בירושלים את "בית הספר למקרא ולארכאולוגיה של ההיברו יוניון קולג'", היום המכון לארכאולוגיה ומקרא ע"ש נלסון גליק המכון הוקם כדי לאפשר בסיס לחוקרים אמריקאים העוסקים בנושא, לאחר שמכון אולברייט לארכאולוגיה(אנ') נשאר בצידה המזרחי של ירושלים. על שמו נקרא רחוב בשכונת רמות ב' בירושלים. נלסון גליק היה החופר העיקרי של תל אל חלייפה, כיום בין אילת לעקבה, בצד העבר ירדני. בשנת 1934, החל נלסון גליק בחפירות ומצא שם מצודה ישראלית מתקופת מלכי יהודה שנבנתה ונחרבה ונבנתה שוב. על פי החרסים המיוחדים וחומות העיר ושעריה, קבע גליק כי תל-אל-חלייפה היא העיר אילת או עציון גבר, אותה בנה שלמה המלך ולאחר מכן המלכים אמציה, עוזיה ואחז. בחפירותיו נמצאו כבשנים להתכת נחושת, כולל תנורים שהשתמשו ברוחות הערבה לליבוי האש. בחפירות אלו גם נמצאה חותמת "ליתם", המיוחסת ליותם המלך בן עוזיה או לפקיד ממונה מטעמו. גליק גם איתר כ-500 אתרים ארכאולוגיים בנגב, כולל מספר רב של מצודות מתקופת הברזל ב', תקופת מלכי יהודה, ואישש בזה את שליטת מלכי יהודה בכל רחבי הנגב, מערד בצפון, דרך ירוחם וקדש ברנע בואכה אילת. על פי כמות החרסים ואיכותם, אותם מצא גליק באילת העתיקה, הוא קבע כי אילת הייתה עיר המחוז באדום וסביבתה וכתב כי :"עציון גבר הייתה המרכז של חבל גדול". חלק מספריו שתורגמו לעברית: הירדן, מוסד ביאליק, תש"ו. עבר הירדן המזרחי, מוסד ביאליק, תש"ו. אפיקים בנגב, הוצאת הקיבוץ המאוחד, תש"ך. מעבר לירדן: סקר ארכאולוגי בגלעד ובעמק הירדן, הוצאת הקיבוץ המאוחד, תש"ך. מדיה וקבצים בנושא נלסון גליק בוויקישיתוף נלסון גליק - באתר המכון לארכאולוגיה ומקרא ע"ש נלסון גליק כתבת שער ב"טיים", 13 בדצמבר 1963 (באנגלית) תמונה במגזין לייף (באנגלית) רשימת המאמרים של נלסון גליק באתר רמב"י נלסון בן משה יצחק גליק (1900-1971), דף שער בספרייה הלאומית Ben Yosef et al, A New Chronological Framework for Iron Age Copper Production at Timna (Israel), Bulletin of the American Schools of Oriental Research, 2012, עמ' 31-71 ישראל גולדמן, לחפור את הארץ, סגולה, 2023, עמ' 38-45 אתר המכון נחמן אביגד, חותם יותם מאילת, בתוך: אילת: הכינוס הארצי השמונה עשר לידיעת הארץ, החברה לחקירת ארץ ישראל ועתיקותיה, ירושלים: תשכ"ג. אילת ועציון גבר, שם ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הצללת נגד

הצללת נגד היא סוג של הסוואה, הנפוצה בעיקר בעולם החי, בה צבע חלקו הגבי של בעל החיים הוא כהה בעוד שצבע חלקו הגחוני הוא בהיר יותר. מטרת הצללת הנגד היא לשבור את קווי המתאר של בעל החיים ולסייע להסוותו בתנאי תאורה טבעיים, באמצעות משחקי אור וצל. הצללת הנגד נפוצה כמעט בכל הקבוצות של החולייתנים וגם בקבוצות רבות של פרוקי-רגליים ורכיכות, הן ביבשה והן בים. הצללת הנגד נפוצה הן בטורפים והן בקרב נטרפים. כאשר אור מאיר גוף תלת-ממדי בצבע אחיד (כגון כדור) הוא גורם לצידו העליון להיראות בהיר יותר ולצידו התחתון להיראות כהה יותר, עם גרדיאנט (שינוי הדרגתי) של בהירות מהצד העליון לתחתון. תבנית זו של אור וצל, והניגודיות (contrast) שהיא משרה, גורמת לגוף להיראות מוצק, ולכן קל יותר לגילוי. הצורה הקלאסית של הצללת נגד, שנתגלתה ב-1909 על ידי האמן וחוקר הטבע Abbott Handerson Thayer (אנ'), פועלת כדי לבטל את האפקט הזה של ההצללה ולהקטנת הניגודיות. הצללת הנגד מתבססת על צביעה של הגוף בבהירות משתנה באופן הדרגתי כך שחלק גבי כהה יותר מבטל את התאורה החזקה של הצד העליון וחלק גחוני בהיר יותר מאזן את ההצללה של חלק תחתון שנחשף פחות לאור. בכך שוברת הצללת הנגד את הנפחיות של הגוף וגורמת לו להיראות שטוח ולהיבלע ברקע. עיקרון זה נפוץ בעיקר בהסוואה בעולם החי, ולמרות שניסו ניסיונות לישמו גם לגבי הסוואה צבאית הוא נמצא בשימוש נדיר יחסית בידי האדם. דג-חרב עמלץ לבן בהצללה פסיטקוזאורוס (איור משוער) צבי הנגב שועל מצוי קודו משורטט - הצללת הנגד מאזנת את הניגודיות שבתאורה ומביאה למראה אחיד אפוסמטיות מדיה וקבצים בנושא הצללת נגד בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מינהל האותות האוסטרלי

מינהל האותות האוסטרלי (באנגלית: Australian Signals Directorate) הוא סוכנות ריגול ממשלתית באוסטרליה האחראית למודיעין אותות, תמיכה בפעילות צבאית, לוחמה קיברנטית ואבטחת מידע. מהווה חלק מקהילת המודיעין האוסטרלית ומהסכם UKUSA (חמש העיניים). תפקידו לפקח על הסיגינט בדרום מזרח אסיה והוא מפעיל גם את המרכז לביטחון סייבר. הוקם בשנת 1947 על פי צו ממשלתי ותחילה נקרא בשם הלשכה להגנת אותות במשרד ההגנה והוא עבר מספר שינויי שם, עד לאימוץ שמו הנוכחי בשנת 2013. המינהל הוסב לגוף סטטוטורי על פי חוק שירותי המודיעין 2001. מטה המינהל הוא בקנברה, במשרדי ראסל, בו ממוקם גם משרד ההגנה האוסטרלי. המינהל הפך לגוף סטטוטורי עצמאי ב-1 ביולי 2018. באפריל 2018, הועלתה הצעה להעצים את המינהל ולאפשר לו לאסוף מודיעין על אוסטרלים שגובתה על ידי שר הפנים פיטר דאטון, אך נתקלה בהתנגדות תקיפה מצד כמה מחברי הקבינט. תחת חקיקה, ארגון המודיעין והביטחון האוסטרלי (ASIO) והמשטרה הפדרלית האוסטרלית (AFP) אפשרו לבקש סיוע מהמינהל להגנת אותות בניהול חקירות על אזרחים ועסקים אוסטרלים. המינהל פעל תחת מספר שמות שונים מאז הקמתו: 1947 – הלשכה להגנת אותות הוקם בתוך משרד ההגנה 1949 – שמו השתנה לאגף להגנת אותות 1964 – השם השתנה לחטיבת הגנת אותות 1978 – שם החטיבה השתנה מינהל להגנת אותות בהמלצת הוועדה המלכותית למודיעין וביטחון (ועדת הופ) 2013 – השם השתנה למינהל האותות האוסטרלי. ריגול אשלון פיין גאפ אתר האינטרנט הרשמי של מינהל האותות האוסטרלי מינהל האותות האוסטרלי, ברשת החברתית אקס (טוויטר) "History: DSD Defence Signals Directorate". dsd.gov.au. 2011. אורכב מ-המקור ב-1 בנובמבר 2011. {{cite web}}: (עזרה) Mike Burgess returns to ASD Peter Dutton confirms push to expand powers of cyber spy agency to monitor domestic threats "2013 Defence White Paper: Renaming the Defence Signals Directorate and the Defence Imagery and Geospatial Organisation" (הודעה לעיתונות). מחלקת ההגנה האוסטרלית. 3 במאי 2013. אורכב מ-המקור ב-28 באוגוסט 2013. נבדק ב-2 בספטמבר 2013. {{cite press release}}: (עזרה)
קסטלה

קסטלה (ביפנית: カステラ, "קסוטרה") היא עוגת ספוג יפנית פופולרית, מרכיביה הם סוכר, קמח, ביצים וסירופ עמילן. העוגה פופולרית במיוחד בעיר נגסאקי, אך היא התגלתה ליפנים על ידי סוחרים פורטוגלים שביקרו בה במאה ה-16. לרוב, העוגה נמכרת ביפן באריזות ארוכות, אורך ממוצע של עוגת קסטלה הוא 27 סנטימטרים. עוגה זו מזכירה במאוד את עוגה המדריה, עוגה נוספת ששורשיה מפורטוגל, אך אחותה הקרובה ביותר היא עוגת הפאו דה-לו (pão-de-ló) הפורטוגזית. שם העוגה מתבסס על שמה בפורטוגזית: "Pão de Castela" שמשמעו "לחם מקסטיליה". לעוגה יש שמות דומים ברחבי מדינות אירופה. בצרפתית היא נקראת Pain d'Espagne, באיטלקית: Pan di Spagna, בפורטוגזית: Pão de Espanha, ברומנית: Pandișpan, בבולגרית: пандишпан, ביוונית: Παντεσπάνι ובטורקית: Pandispanya. הסיבה לדמיון הגדול בין השמות נובע מכך שקסטיליה הייתה תחת שלטון ממלכת ספרד ומכאן כל הסופיות שמתייחסות למילה "ספרד" בשם העוגה. במאה ה-16 ממלכת פורטוגל הגיעה ליפן והחלה בקשרי מסחר עם המדינה וכן בשליחת מיסיונרים לאיי יפן. באותן שנים, נגסאקי הייתה עיר הנמל היחידה שפתוחה למסחר עם ציים זרים. הפורטוגלים הראו ליפנים המצאות ותגליות חדשות עבורם, דוגמת נשק, טבק או אפילו דלעת. העוגה הגיעה ליפן, מאחר שיש לה חיי מדף ארוכים. כך העוגה שרדה את המסע הארוך עד ליפן וגם הייתה מקור מזון למלחי פורטוגל. בתקופת אדו, בין היתר מפאת מחיר הסוכר, עוגת הקסטלה הייתה עוגה יקרה להכנה. כאשר משלחת של קיסר יפן הוזמנה לארוחה, שוגונות טוקוגאווה הגישה להם מנה של העוגה. במהלך השנים העוגה הומתקה כדי להתאים לחיך של היפנים חובבי הכיבוד המתוק. בימינו יש לעוגה גרסאות שונות ומרובות, ביניהן עוגת קסטלה עם מאצ'ה, סוכר חום או דבש. העוגה אף מוגשת בגדלים ובצורות שונות, בתבנית מרובעת, בתבנית עגולה או כמנה אישית. סיבריה, גרסה של הקסטלה עם יוקאן (ג'לי יפני) הייתה פופולרית בתקופת מייג'י. העוגה זכתה לפופולרית מחודשת מאז הקרנתו של סרט האנימציה הרוח העולה מאת הייאו מיאזאקי. המילוי של הדוראיאקי, ממתק יפני מקושט המזכיר חביתיות, הוא עיסה של עוגת קסטלה וממרח מתוק של שעועית אזוקי. עוגת הקסטלה נפוצה ברחבי טאיוואן משנת 1971, תקופה בה טאיוואן נשלטה על ידי יפן. בגרסה הטאייוואנית של העוגה מוסיפים לה דבש וגבינה יפנית המוסיפים לה ארומה חזקה. מדיה וקבצים בנושא קסטלה בוויקישיתוף העוגה היפנית שקמה לתחייה הודות להייאו מיאזאקי טאיסן - גרסה פיליפינית של עוגת הקסטלה
ביטחון המדינה הקטרי

ביטחון המדינה הקטארי (בערבית: جهاز أمن دولة قطر) הוא ארגון המודיעין והביטחון של קטאר. כפוף למשרד הפנים.  הגוף נוצר בשנת 2004, לאחר מיזוג בין שירות המודיעין הכללי ושירות שירות הביטחון. הגוף אחראי לביצוע חקירות בתחום ביטחון פנים, איסוף מודיעין פנימי וריגול  Das, Dilip; Palmiotto, Michael (2006). World police encyclopedia. Routledge. pp. 680–681. ISBN 9780415942522. "Qatar - Country Reports on Human Rights Practices". U.S. Department of State. 24 בפברואר 2004. נבדק ב-8 באוגוסט 2015. {{cite web}}: (עזרה) ערך זה הוא קצרמר בנושא צבא ובנושא קטר. אתם מוזמנים לתרום לוויקיפדיה ולהרחיב אותו.
יששכר רואס

יששכר רואס (באנגלית: Yissachar Ruas, נולד ב-1982 בניו יורק, ארצות הברית), המכונה YRUAS, הוא צלם ישראלי בתחומי צילום תעופה וצילום עיתונות, המתמחה בתחום התעופה הצבאית. הוא עובד עם חילות אוויר מן העולם ובפרט עם חיל האוויר הישראלי ומצלם הן מהקרקע והן בטיסה בפלטפורמות מוטסות שונות, בהם מטוסי קרב דוגמת ה"כפיר" תוצרת התעשייה האווירית של ישראל. רואס טס עם חילות האוויר של ארצות הברית, ליטא, הונגריה, דנמרק, איטליה, טורקיה, פולין וקולומביה. רואס מפרסם את צילומיו בתערוכות, מגזיני צילום ומגזיני תעופה בהם ביטאון חיל האוויר, והמגזינים הרשמיים של חיל הים של ארצות הברית וחיל הנחתים של ארצות הברית (המארינס האמריקאיים), אתר חיל האוויר הישראלי, גלריות באינטרנט, בפייסבוק ועוד. רואס עוסק גם בצילום חדשות ואירועים, ובתך כך צילם כלוחם את פעילות צה"ל (באוויר ובקרקע) במהלך מבצע חומת מגן ומבצע צוק איתן. יששכר רואס, ברשת החברתית פייסבוק ביוגרפיה ב-Aviation Photo Digest העמוד הרשמי של כתבות יששכר רואס בערוץ 7 כתבה V22 "ישראל היום" כתבה F35 "ישראל היום" ראיון אולפן CH-53K בטיסה "ישראל היום" ראיון אולפן F-35 בטיסה "ישראל היום" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שירות המודיעין האסטרטגי של משרד ההגנה הפורטוגזי

שירות המודיעין האסטרטגי של משרד ההגנה הפורטוגזי או SIED (בפורטוגזית : Serviço de Informações Estratégicas de Defesa) הוא סוכנות המודיעין של פורטוגל. יחד עם שירות הביון והביטחון האחראי לביטחון הפנים, הוא מהווה חלק מקהילת המודיעין הפורטוגזית. SIED הוקמה במקור בהתאם לחוק מערך המודיעין של הרפובליקה הפורטוגזית משנת 1984.  בשנת 1997 אורגן מחדש בשמן והנוכחי.  בשנת 2004 הפך לגוף אזרחי במשרד ההגנה. אתר האינטרנט הרשמי של שירות המודיעין האסטרטגי של משרד ההגנה הפורטוגזי "Missão, visão e valores". www.sied.pt (בפורטוגזית). אורכב מ-המקור ב-2015-04-24. נבדק ב-18 באוגוסט 2013. {{cite web}}: (עזרה) "Resenha Histórica". www.sied.pt (בפורטוגזית). אורכב מ-המקור ב-2015-04-24. נבדק ב-18 באוגוסט 2013. {{cite web}}: (עזרה)
סטפן טרנו

סטפן טרנו (בצרפתית: Stéphane Traineau; נולד ב-16 בספטמבר 1966) הוא ג'ודוקא עבר צרפתי אשר התחרה בקטגוריית המשקל עד 95 ק"ג. טרנו התחרה ארבע פעמים במשחקים האולימפיים בשנים 1988, 1992, 1996 ו-2000. באטלנטה 1996 ובסידני 2000 הוא זכה במדליית הארד. טרנו מחזיק בשלוש מדליות מאליפויות העולם, מדליית זהב (1991) ושתי מדליות ארד (1993 ו-1995). באליפויות אירופה הוא זכה בשש מדליות. ארבע מדליות זהב (1990, 1992, 1993 ו-1999) ושתי מדליות ארד (1991 ו-1995). טרנו זכה במדליות רבות בתחרויות מהסבב העולמי, וביניהן שתי מדליות זהב בטורניר פריז היוקרתי ומדליית כסף בטורניר המאסטרס במינכן. מדיה וקבצים בנושא סטפן טרנו בוויקישיתוף סטפן טרנו, ברשת החברתית פייסבוק סטפן טרנו, ברשת החברתית אקס (טוויטר) סטפן טרנו, ברשת החברתית אינסטגרם סטפן טרנו, ברשת החברתית LinkedIn סטפן טרנו, באתר הוועד האולימפי הבין-לאומי סטפן טרנו, באתר olympedia.org סטפן טרנו, באתר איגוד הג'ודו העולמי סטפן טרנו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
ולדימיר רמק

ולדימיר רמק (בצ'כית: Vladimír Remek; ‏נולד ב־26 בספטמבר 1948) הוא קוסמונאוט צ'כי שטס לחלל במסגרת תוכנית אינטרקוסמוס. הוא היה האדם הראשון ששהה בחלל, ולא היה אזרח ברית המועצות או ארצות הברית. ולדימיר רמק נולד בצ'סקה בודייוביצה, אביו היה גנרל בחיל האוויר הצ'כוסלובקי. ולדימיר רמק סיים בית הספר, ולאחר קורס טייס התקבל לחיל האוויר. בשנת 1976 הוא התקבל ליחידת הקוסמונאטים הסובייטית והחל הכנות לטיסה. הוא ביצע טיסה בחללית סויוז 28 לצד אלכסיי גוברב. לאחר סיום הטיסה, הוא חזר לצ'כוסלובקיה ושירת במספר תפקידים בצבא. בשנת 1990 הוא חזר לרוסיה ועבד במפעלים בבעלות משותפת רוסית-צ'כית. בשנים 2002 -2004 עבד בשגרירות הצ'כית במוסקבה. בשנים 2004–2013 היה חבר בפרלמנט האירופי כנציג של המפלגה הקומוניסטית של בוהמיה ומוראביה. בשנת 2013 הוא מונה לשגריר צ'כיה ברוסיה, וכיהן בתפקיד זה עד לשנת 2018. מדיה וקבצים בנושא ולדימיר רמק בוויקישיתוף אתר האינטרנט הרשמי של ולדימיר רמק תקציר נתונים באתר ספייספאקטס נתונים מאנציקלפדיית החלל ולדימיר רמק, באתר אנציקלופדיה בריטניקה (באנגלית) ולדימיר רמק, במסד הנתונים הקולנועיים IMDb (באנגלית)
שירות המודיעין והביטחון של פורטוגל

שירות הביון והביטחון (בפורטוגזית : Serviço de Informações de Segurança) הוא סוכנות ממשלתית פורטוגזית למודיעין וגוף שירות חשאי שאחראי למודיעין וביטחון פנים מאז הוקם ב-1984. תפקידיו להבטיח את ביטחון הפנים (ביחד עם שירות המודיעין האסטרטגי של משרד ההגנה הפורטוגזי) ולמנוע התקפות סייבר, חבלה, טרור, ריגול ומעשים אשר, מטבעם, יכולים לשנות או להרוס את שלטון החוק במדינה. אתר האינטרנט הרשמי של שירות המודיעין והביטחון של פורטוגל "História SIS". www.sis.pt (בפורטוגזית). אורכב מ-המקור ב-2012-04-02. נבדק ב-15 בינואר 2013. {{cite web}}: (עזרה) "Missão SIS". www.sis.pt (בפורטוגזית). אורכב מ-המקור ב-2012-11-24. נבדק ב-15 בינואר 2013. {{cite web}}: (עזרה) ערך זה הוא קצרמר בנושא פורטוגל. אתם מוזמנים לתרום לוויקיפדיה ולהרחיב אותו.
המינהל הלאומי למודיעין (פרו)

המינהל הלאומי למודיעין (בספרדית: Dirección Nacional de Inteligencia, או DINI) היא סוכנות הביון של פרו. הסוכנות אחראית לאיסוף מודיעין צבאי, מודיעין משטרתי וסיכול ריגול. ב-27 בינואר 1960, שירות המודיעין הלאומי הוקם כשירות הביון והביטחון בפרו. בעקבות השערוריות שלוו את השירות בתקופת נשיאותו של אלברטו פוג'ימורי, השירות פורק בנובמבר 2000. ב-4 בינואר 2006, הוקם המינהל הלאומי למודיעין (DINI). "Definiciones". DINI. אורכב מ-המקור ב-2018-10-20. נבדק ב-5 ביוני 2017. {{cite web}}: (עזרה) "SINA". DINI. אורכב מ-המקור ב-2014-12-16. נבדק ב-5 ביוני 2017. {{cite web}}: (עזרה)
דניאל תייס

דניאל תַיִיס (בגרמנית: Daniel Theis; נולד ב-4 באפריל 1992) הוא כדורסלן גרמני המשחק בעמדות הפאוור פורוורד והסנטר בקבוצת לוס אנג'לס קליפרס מליגת ה-NBA, בנבחרת גרמניה. תייס נולד בעיר זלצגיטר, ושיחק בקבוצת הנוער של ניו יורקר פנטומס בראונשווייג עד גיל 18. בעונת 2010/2011 החל לשחק בקבוצה הבוגרת של בראונשווייג בליגת העל הגרמנית, במדיה שיתף פעולה עם הרכז דניס שרודר. בשתי עונותיו בבראונשווייג סיימה הקבוצה במקומות החמישי והשביעי בליגה הגרמנית, בהתאמה. בעונת 2012/2013 עבר לשחק ברטיופארם אולם שהשתתפה ביורוקאפ, ובעונתו השנייה בקבוצה זכה בתואר "השחקן הצעיר המצטיין של ליגת העל הגרמנית". בקיץ 2014 השתתף תייס בליגת הקיץ של ה-NBA כשחקן וושינגטון ויזארדס, אך לא השיג מקום בסגל הסופי של הקבוצה. בעונות 2014–2017 שיחק עבור ברוזה במברג, ובכל שלוש עונותיו בקבוצה זכה באליפות הליגה הגרמנית. בעונת 2016/2017, האחרונה שלו בבמברג, זכה בתואר "שחקן ההגנה המצטיין של הליגה הגרמנית", וסייע לקבוצתו לזכות בגביע הגרמני. לקראת עונת 2017/2018 חתם תייס על חוזה לשתי עונות בקבוצת בוסטון סלטיקס מליגת ה-NBA. בעונתו הראשונה בבוסטון שימש כמחליפם מהספסל של אל הורפורד וארון ביינס, ועזר לקבוצה להשיג את המאזן השני בטיבו באזור המזרחי, 55–27. לקראת סיום העונה הסדירה סבל תייס מקרע במניסקוס בברכו השמאלית, ונאלץ להחמיץ את המשך העונה, כולל שלבי הפלייאוף. ללא תייס העפילו הסלטיקס בפלייאוף עד לגמר המזרח, בו הפסידו לקליבלנד קאבלירס בתוצאה 3–4. ביולי 2019 חתם על חוזה לשנתיים נוספות בבוסטון. בעונת 2019/2020 קלע 9.2 נקודות ואסף 6.6 ריבאונדים בממוצע למשחק, כשחקן חמישייה קבוע, וסייע לסלטיקס להעפיל לגמר האזור המזרחי בפלייאוף. במרץ 2021 הועבר לשיקגו בולס, במסגרת טרייד משולש בו הייתה מעורבת גם וושינגטון ויזארדס. באוגוסט 2021 חתם תייס על חוזה לארבע עונות ביוסטון רוקטס. ב-10 בפברואר 2022 חזר לבוסטון סלטיקס במסגרת טרייד, בתמורה לברונו פרננדו, אנס קאנטר פרידום ודניס שרדר. תייס הגיע עם הסלטיקס לגמר ה-NBA, שם הפסידו בשישה משחקים לגולדן סטייט ווריורס. ב-9 ביולי 2022 עבר במסגרת טרייד יחד עם ניק סטאוסקאס, ארון ניסמית', מאליק פיטס וג'ואן מורגן לאינדיאנה פייסרס, בתמורה למלקולם ברוגדון. לאחר שהחמיץ 50 משחקים מפתיחת העונה בשל פציעת ברך, שיחק תייס לראשונה ב-2 בפברואר 2023 מול לוס אנג'לס לייקרס, אך בהמשך העונה נדחק מהרוטציה. בשנים 2011 ו-2012 שיחק תייס בנבחרת גרמניה הצעירה באליפות אירופה בכדורסל עד גיל 20. בשני הטורנירים סיימה גרמניה במקום החמישי. בשנת 2014 השתתף לראשונה במשחקי נבחרת גרמניה הבוגרת, ב"טורניר ההזדמנות האחרונה" לקראת גביע העולם בכדורסל 2014, אליו לא העפילה. במוקדמות אליפות אירופה 2015 העפיל עם נבחרתו לאליפות עצמה, אך לא השתתף בה. באליפות אירופה 2017 עזר תייס לגרמנים לסיים במקום השישי בטורניר, כשרשם ממוצעים של 10.9 נקודות ו-6.3 ריבאונדים למשחק. בגביע העולם בכדורסל 2019 קלע 7.6 נקודות למשחק, אך נבחרתו סיימה במקום ה-18 בלבד. מדיה וקבצים בנושא דניאל תייס בוויקישיתוף דניאל תייס, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN דני איינג': "אנחנו במשא ומתן עם דניאל תייס, מקווים שיחתום", באתר וואלה, 19 ביוני 2017 תייס חותם על חוזה בבוסטון סלטיקס, באתר הרשמי של הקבוצה, 20 ביולי 2017 תייס עובר ניתוח בברכו, באתר הרשמי של הקבוצה, 15 במרץ 2018 תייס מסכם על הארכת חוזה בבוסטון, באתר bleacherreport.com,‏ 1 ביולי 2019 דף השחקן, באתר הרשמי של הטורניר דף השחקן, באתר הרשמי של הטורניר
שירות הביון הנורווגי

שירות הביון הנורווגי (בנורווגית: Etterretningstjenesten) הוא גוף של צבא נורווגיה הפועל כסוכנות הביון של המדינה. כפוף למשרד ההגנה. השירות אחראי לאיסוף מודיעין בעניינים הנוגעים לאינטרסים של נורווגיה מחוץ לגבולות המדינה; השירות מנתח ומעבד נתונים אודות מדינות זרות מתוך מטרה להציג למנהיגות הצבאית והמדינית מידע שיסייע בקבלת החלטה בעניינים הנוגעים לביטחון הלאומי. בשנת 1998 אומץ חוק שירות המודיעין המסמיך את השירות לאסוף מודיעין מחוץ לגבולות נורווגיה. הכוחות המזוינים של נורווגיה אתר האינטרנט הרשמי של שירות הביון הנורווגי (בנורווגית)
איבר אלגברי

במתמטיקה, אלגבריות היא תכונה המתייחסת לאיברים בשדה K {\displaystyle K} מעל תת-שדה F {\displaystyle F} , ובאופן כללי יותר לכל איבר של אלגברה (אסוציאטיבית או לכל הפחות בעלת חזקה אסוציאטיבית) A {\displaystyle A} המוגדרת מעל חוג קומוטטיבי C {\displaystyle C} . איבר המקיים תכונה זו נקרא איבר אלגברי, ואיבר שאינו מקיים אותה הוא טרנסצנדנטי. אלגברה (מעל שדה) שכל איבריה אלגבריים נקראת אלגברה אלגברית. ההגדרה מכלילה את ההגדרה המקובלת למספר אלגברי, באופן שמספרים אלגבריים הם האיברים האלגבריים של שדה המספרים המרוכבים מעל שדה המספרים הרציונליים. מושג דומה, ועדין יותר, הוא זה של איבר שלם - כל איבר שלם הוא אלגברי, אבל לא להפך. אם C {\displaystyle C} הוא שדה, שני המושגים מתלכדים. המושגים מוגדרים כך: איבר a {\displaystyle a} של אלגברה A {\displaystyle A} מעל חוג קומוטטיבי C {\displaystyle C} הוא אלגברי (מעל C {\displaystyle C} ) אם הוא מאפס פולינום שכל מקדמיו שייכים ל- C {\displaystyle C} . איבר המאפס פולינום מתוקן הוא איבר שלם. באלגברה מממד סופי, כמו למשל אלגברת מטריצות מעל שדה, כל איבר הוא אלגברי. אלגבריות בהרחבת שדות קשורה קשר הדוק לממד. אם K / F {\displaystyle K/F} היא הרחבה כזו, אז   a ∈ K {\displaystyle \ a\in K} הוא אלגברי אם ורק אם השדה   F [ a ] {\displaystyle \ F[a]} הנוצר על ידי a {\displaystyle a} מעל F {\displaystyle F} הוא בעל ממד סופי. באלגברה כללית A {\displaystyle A} , איבר a {\displaystyle a} הוא שלם אם ורק אם   C [ a ] {\displaystyle \ C[a]} נוצר סופית כמודול מעל C {\displaystyle C} . מזה נובעת תכונה חשובה: אם a מאפס פולינום שכל מקדמיו שלמים, אז הוא שלם בעצמו. מכאן נובע שאוסף כל האיברים של A {\displaystyle A} שהם שלמים מעל C {\displaystyle C} הוא תת-אלגברה (הנקראת הסגור השלם של C {\displaystyle C} בתוך A {\displaystyle A} ). אם כל איבר של A {\displaystyle A} שלם מעל C {\displaystyle C} , אז A {\displaystyle A} הוא הרחבה שלמה של C {\displaystyle C} . את מושג הטרנסצנדנטיות אפשר להכליל כדי לטפל בכמה איברים.   a 1 , … , a n ∈ A {\displaystyle \ a_{1},\dots ,a_{n}\in A} הם איברים בלתי תלויים אלגברית אם לא קיים אף פולינום שונה מאפס ב- n {\displaystyle n} משתנים   f ( x 1 , … , x n ) {\displaystyle \ f(x_{1},\dots ,x_{n})} מעל חוג הבסיס C, כך ש-   f ( a 1 , … , a n ) = 0 {\displaystyle \ f(a_{1},\dots ,a_{n})=0} . המספר הגדול ביותר של איברים בלתי תלויים אלגברית נקרא דרגת הטרנסצנדנטיות של A {\displaystyle A} מעל C {\displaystyle C} . איבר אלגברי, באתר MathWorld (באנגלית)
בנייה (מאכל)

בֶּנְיֶיה (באנגלית: Beignet) הוא מאפה העשוי בצק מטוגן (בדומה לסופגנייה), האופייני למטבח הקריאולי של ניו אורלינס במדינת לואיזיאנה שבארצות הברית. המאפה נאכל כקינוח או כחלק מארוחת בוקר. בעת העתיקה (יוון העתיקה ורומא העתיקה) נהגו לטגן בצק בשמן זית (סופגניות). המסורת הרומית השפיעה על המטבח הצרפתי. לפי מקור אחר, מקורם של מאכלים אלה במטבח האנדלוסי הספרדי. המאכלים המטוגנים מהמטבח הצרפתי הגיעו לקוויבק הצרפתית שבקנדה – ושם נקראו "בנייה" – מילולית "שמנמן" – המתאר את צורת הסופגניה. מהגרים מצרפת לניו אורלינס שבלואיזיאנה הצרפתית במאה ה-18, וכן מהגרים צרפתיים מאקדיה שבקנדה, לניו אורלינס הביאו מאכל זה איתם. בשנת 1986 הוכרז הבנייה כמאכל הרשמי של מדינת לואיזיאנה. הבנייה הם מאכל ארוחת הבוקר הפופולרי בניו אורלינס. הבנייה מוגשים כשאבקת סוכר מפוזרת מעליהם. מקובל להגישם כשהם טריים וחמים (היינו מיד לאחר הטיגון). הקפה דו מונד (Café du Monde) הוא בית קפה שנודע בהתמחותו בעוגות הבנייה. מרכיבי הבנייה: מים פושרים סוכר חלב מיובש קמח מרגרינה שמן לטיגון בשמן עמוק אבקת סוכר בנייה לפני טיגון הזלפת בצק הבנייה בטרם הטיגון סופגניות דונאט ספינג' פפנש ספנז זפולה תיאור הבנייה והמתכון באתר "מאקו" רוני ונציה, בנייה - הסופגנייה של ניו-אורלינס, באתר ynet, 15 במאי 2005 רותם מיימון, הספינג', הזלבייה, העוואמה והבנייה: קיצור תולדות הסופגניות הים תיכוניות, באתר הארץ, 14 בדצמבר 2014 בנייה באתר "למטייל" ההיסטוריה של הבנייה באתר What’s Cooking America היסטוריה של מאכלים מטוגנים מהעת העתיקה הכרזה על בנייה כמאכל הרשמי של לואיזיאנה באתר ממשלת לואיזיאנה. ההיסטוריה של הקפה דו מונד